ขอเรียนเจ้าหน้าที่ที่เกี่ยวข้อง เร่งปรับปรุงพื้นผิวถนนชำรุดบริเวณด้านหน้า โรงเรียนวัดเทพลีลา ซอยรามคำแหง 41 ถนนรามคำแหง แขวงหัวหมาก เขตบางกะปิ กรุงเทพมหานคร ซึ่งถนนภายในซอยรามคำแหง 41 บริเวณด้านหน้าโรงเรียนชำรุดจากการปรับปรุงพื้นผิวถนน  ตามสัญญาต้องเริ่มทำถนนตั้งแต่วันที่ 20 มกราคม 2567 แต่เพิ่งมาทำช่วงโรงเรียนเปิดเรียนช่วงเดือนพฤษภาคม 2567 ส่งผลให้ครู นักเรียน ผู้ปกครองและผู้คนที่ต้องใช้เส้นทางนั้นในการสัญจรได้รับความเดือดร้อนเป็นอย่างมาก เด็กนักเรียนต้องเดินอ้อมไปเข้าโรงเรียนอีกทาง (ริมคลองแสนแสบ) ผู้ปกครองที่ขับขี่ยานพาหนะที่จะเข้าไปส่งก็ไม่สะดวก นอกจากนี้ การสั่งปิดน้ำเพื่อทำการปรับปรุงพื้นผิวถนนบริเวณนั้นก็ยังไม่ได้มาทำให้แล้วเสร็จ ส่งผลให้เกิดความเดือดร้อนเป็นอย่างมาก เนื่องจากต้องปิดน้ำบ่อยครั้งในการปรับปรุงพื้นผิวถนน การก่อสร้างดำเนินการมาเป็นระยะเวลาประมาณ 4-5 เดือนแล้วแต่ยังไม่แล้วเสร็จ จนปัจจุบันวันที่ 24 ตุลาคม 2567 (ณ ขณะนี้โรงเรียนปิดเทอม ควรเร่งดำเนินการก่อนจะเปิดเทอมในวันที่ 1 พฤศจิกายน 2567) ข้าพเจ้าพบเห็นมีการแจ้งขยายระยะเวลาแล้วเสร็จเป็น 30 พฤศจิกายน 2567 ข้าพเจ้าเป็นประชาชนบริเวณนั้นได้มีการสอบถามกับทางผู้รับเหมา สาเหตุที่เกิดความล่าช้า ทางผู้รับเหมาะแจ้งว่า รองบ งบมาช้า ส่งผลให้ครู เด็กนักเรียนและบุคคลากรที่มาจากทางหน้ารามต้องอ้อมไปเข้าทางด้านริมคลองแสนแสบ ได้รับความเดือดร้อนเป็นอย่างมาก ถ้างบประมาณยังไม่พร้อมก็ไม่ควรปรับปรุง ไม่ควรทำ หรือใครเอางบไปหมุนใช้ก่อนก็อย่าทำให้คนอื่น ๆ เขาเดือดร้อน สงสารเด็ก ๆ จึงขอความกรุณาอย่างเร่งด่วนให้ทางเจ้าหน้าที่ที่เกี่ยวข้อง เข้ามาดำเนินการปรับปรุงพื้นผิวถนนให้แล้วเสร็จโดยเร็ววันก่อนที่โรงเรียนจะเปิดเทอมในวันที่ 1 พฤศจิกายน 2567 ด้วยจักขอบพระคุณยิ่ง